VENDIM
Nr. 184, datë 13.11.2020

MBI FILLIMIN E PROCEDURËS PËR LICENCIMIN E SHOQËRISË “GREENTECH ENERGY SYSTEMS” SHPK, NË VEPRIMTARINË E PRODHIMIT TË ENERGJISË ELEKTRIKE, NGA HEC “PISHAT”, ME KAPACITET TË INSTALUAR 1991 kW

Në mbështetje të nenit 16 dhe nenit 37, pika 2, germa “a”, të ligjit nr. 43/2015, “Për sektorin e energjisë elektrike”, të ndryshuar; nenit 4, pika 1, germa “a”, nenit 5, pika 1, germa “a”, nenit 10, pika 3 dhe nenit 11, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s, nr. 109, datë 29.6.2016, të ndryshuar, si dhe nenit 19, pika 1, germa “a”, të “Rregullores së organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 13.11.2020, mbasi shqyrtoi relacionin nr. 119/1 prot., datë 6.11.2020, të Drejtorisë së Licencimit, Autorizimeve dhe Mbikëqyrjes mbi aplikimin e shoqërisë “Greentech Energy Systems” sh.p.k., për licencim në veprimtarinë e prodhimit të energjisë elektrike,
konstatoi se: 
- Shoqëria “Greentech Energy Systems” sh.p.k., me shkresën e protokolluar në ERE me nr. 1156 prot., datë 2.11.2020, ka paraqitur kërkesën për licencim në veprimtarinë e prodhimit të energjisë elektrike nga HEC “Pishat”, me vendndodhje në përroin e Holtës, Bashkia Gramsh, qarku Elbasan.
- Shoqëria “Greentech Energy Systems” sh.p.k., është regjistruar pranë QKB-së në datën 18.4.2016, konform ligjit nr. 9723, datë 3.5.2007, “Për Qendrën Kombëtare të Biznesit” (QKB) me statusin e shoqërisë me përgjegjësi të kufizuar (sh.p.k).
- Kontrata nr. 2513 rep., nr. 1180 kol., datë 3.11.2017, “Për ndërtimin, shfrytëzimin dhe administrimin e hidrocentralit ‘Pishat’, e lidhur midis MIE-s dhe mbajtësit të miratimit shoqërisë “Greentech Energy Systems” sh.p.k., ka një afat 49-vjeçar që fillon nga data e hyrjes në fuqi të kësaj kontrate, me të drejtë ripërsëritje, sipas përcaktimeve në përmbajtjen e saj.
- Shoqëria ka depozituar në ERE raportin e oponencës teknike nr. 854 prot., datë 20.1.2017, mbi projektin e zbatimit të HEC “Pishat”, të shoqërisë “Greentech Energy Systems” sh.p.k. Ky raport i OT konkludon se projekti i zbatimit për ndërtimin e HEC “Pishat” plotëson kushtet teknike dhe standardet e projektimit.
- Shoqëria ka depozituar në ERE miratimin përfundimtar të lëshuar nga MIE me nr. 4135/13 prot., datë 12.9.2017, për ndërtimin e burimit rigjenerues të energjisë, HEC “Pishat”, në përroin e Holtës, Bashkia Gramsh, qarku Elbasan.
- Shoqëria “Greentech Energy Systems” sh.p.k. ka paraqitur në ERE “Kontratë qiraje për dhënien në përdorim të fondit pyjor dhe kullosor publik” me nr. 2369 prot., datë 5.4.2017, të lidhur midis Bashkisë Gramsh dhe shoqërisë “Greentech Energy Systems” sh.p.k. Shoqëria “Greentech Energy Systems” sh.p.k. ka përcjellë në ERE “Miratim ndryshimi pikë lidhje, HEC ‘Pisha’” lëshuar nga OSHEE sh.a., me nr. 16812/1 prot., datë 7.9.2017.
- Shoqëria ka paraqitur në ERE vendimin nr. 22, datë 16.2.2017, të Këshillit të Basenit ujëmbledhës Seman, “Për miratimin në parim të kërkesës, për përdorimin e burimit ujor të përroit të Holtit, degë e lumit Devoll, për prodhim hidroenergjie në Bashkinë Gramsh, qarku Elbasan”, me anë të të cilit është miratuar në parim përdorimi i burimit ujor të sipërcituar.
- Shoqëria ka përcjellë në ERE, VNM-në paraprake, lëshuar nga Agjencia Kombëtare e Mjedisit, me nr. 2927 prot., datë 14.12.2016, me nr. 750 identifikimi dhe nr. 61 vendimi, për personin juridik “Greentech Energy Systems” sh.p.k., “Për ndërtimin e HEC ‘Pishat’, Gramsh”.
Në lidhje me mungesën e dokumentacionit, apo dokumentacionit të paraqitur jo në formën e parashikuar nga rregullorja, që ka të bëjë me: 
Formati dhe dokumentacioni për aplikim, është plotësuar nga aplikanti, si më poshtë:
Neni 9, pika 1:
Germa “c” (të dhëna për aplikuesin). Plotësuar pjesërisht.
Shoqëria duhet të plotësojë edhe Deklaratën për kryerjen e pagesës së aplikimit për licencim/njohjes për licencim sipas llojit të veprimtarisë. 
Dokumentacioni juridik, administrativ dhe pronësor, është plotësuar nga aplikanti, si më poshtë:
Neni 9, pika 2:
Germat: “a”/“b” (akti i themelimit/statuti). Plotësuar pjesërisht. 
Shoqëria duhet të depozitojë në ERE në zbatim të nenit 8, pika 3, të rregullores, statutin dhe aktin e themelimit në origjinal ose fotokopje të noterizuar/njësuar me origjinalin.
Germa “d” (vërtetimi nga prokuroria dhe gjykata për përfshirje ose jo në një proces penal të drejtuesve të shoqërisë). Plotësuar pjesërisht. 
Shoqëria duhet të depozitojë në ERE vërtetimet e prokurorisë dhe Gjykatës së rrethit gjyqësor Elbasan, për shoqërinë “Greentech Energy Systems” sh.p.k., dhe administratorin e saj, duke qenë se për këtë të fundit shoqëria nuk ka depozituar të tillë.
Germa “e” (Struktura e ndërtimit dhe funksionimit administrativ të shoqërisë, sipas pozicioneve dhe profileve përkatëse. Në rastin e aplikimeve për licencë prodhimi të energjisë elektrike kërkohet paraqitja e licencës për drejtues teknik elektrik. Plotësuar pjesërisht.
Shoqëria duhet të depozitojë në ERE strukturën e organizimit të nënshkruar dhe vulosur, si dhe të përcjellë në ERE licencën për drejtuesin teknik-elektrik.
Germa “f” (Marrëveshje koncesioni ose autorizimi nga KM, në rastet e aplikueshme, në përputhje me kuadrin ligjor përkatës). Plotësuar pjesërisht.
Duke qenë se shoqëria kontratën me MIE-n e ka depozituar në formatin fotokopje, në zbatim të nenit 8, pika 3, të rregullores, do t’i kërkohet të paraqesë origjinalin ose fotokopjen e noterizuar/njësuar me origjinalin. 
Germa “g” (dokumente që vërtetojnë pronësinë e aplikuesit në zonat ku do të shtrihet projekti (kontrata shitblerje, kontrata qiraje, akte dhurimi, kontrata premtim shitblerje, marrëveshje me subjektet që kanë në pronësi zonat ku shtrihet projekti). Plotësuar pjesërisht.
Pavarësisht depozitimit të kontratës së qirasë me Bashkinë Gramsh në formatin fotokopje, në zbatim të nenit 8, pika 3, të rregullores, do t’i kërkohet shoqërisë që të depozitojë origjinalin ose fotokopjen e noterizuar/njësuar me origjinalin. 
Dokumentacioni financiar dhe fiskal.
Neni 9, pika 3:
Germa “b” (bilancin financiar të tre viteve të fundit/ose të kohës së ekzistencës së shoqërisë (për shoqëritë me ortakë, shoqëri të tjera, paraqitja e bilancit të këtyre të fundit). Plotësuar pjesërisht. Shoqëria “Greentech Energy Systems” sh.p.k., ka depozituar pasqyrat financiare në formatin fotokopje dhe në zbatim të nenit 8, pika 3, të rregullores, do t’i kërkohet të depozitojë origjinalin ose fotokopjen e noterizuar/njësuar me origjinalin. Do t’i kërkohet gjithashtu të depozitojë në ERE edhe pasqyrat financiare për vitin 2017, duke qenë se është konstatuar si mungesë.
Germa “c” (dokumente që vërtetojnë aftësinë ose mbështetjen financiare të aplikuesit). Pa plotësuar. Shoqëria duhet të paraqesë në ERE dokumente që vërtetojnë aftësinë ose mbështetjen financiare të saj.
 Dokumentacioni teknik për HEC, 
Neni 9, pika 4.1.1. Të dhëna teknike për HEC. Plotësuar pjesërisht. 
Të dhëna për centralin prodhues “Pishat”
Shoqëria në vijim do të plotësojë informacionin në lidhje me datën e fillimit të operimit të HEC dhe fazën në të cilën ndodhen punimet. Po ashtu në formatin e të dhënave teknike vërehet se shoqëria ka plotësuar si kapacitet të instaluar për HEC “Pishat” kapacitetin prej 2,72 kW, i cili rezulton të jetë i ndryshëm nga ai i kontratës me MIE-n, projektin e zbatimit dhe të oponencës teknike. Si e tillë, do t’i kërkohet shoqërisë saktësimi i kapacitetit të instaluar mbështetur në këto dokumente.
Neni 9, pika 4.1.2. Të dhëna teknike për bllokun e transformimit dhe lidhjen me sistemin. Plotësuar pjesërisht.
HEC “Pishat”
Shoqëria nuk ka plotësuar të dhënat në lidhje me prodhuesin e transformatorit dhe skemën e lidhjes së përcjellësve, të cilat duhet t’i plotësojë në vijim.
Neni 9, pika 4.1.4. Dokumentacioni tekniko-ekonomik. 
Germa “a”, studimi i fizibilitetit. Pa plotësuar;
Subjekti nuk ka përcjellë në ERE studimin e fizibilitetit, por në vijim do t’i kërkohet ta depozitojë atë.
Germa c, Oponenca teknike e projektit. Plotësuar pjesërisht. Shoqëria ka depozituar në ERE Raportin e Oponencës teknike në formatin fotokopje, ndaj, në zbatim të nenit 8, pika 3, të rregullores, do t’i kërkohet shoqërisë që këtë dokument ta depozitojë në origjinal ose fotokopje të noterizuar/njësuar me origjinalin.
Germa d. Plani i biznesit. Plotësuar pjesërisht. 
Shoqëria ka depozituar në ERE planin e biznesit në formatin fotokopje, ndaj, në zbatim të nenit 8, pika 3, të rregullores, do t’i kërkohet shoqërisë që këtë dokument ta depozitojë në origjinal ose fotokopje të noterizuar/njësuar me origjinalin. 
Germa e. Miratimi i projektit të zbatimit nga MIE. Plotësuar pjesërisht. 
Shoqëria ka depozituar miratimin e MIE-s në formatin fotokopje, në zbatim të nenit 8, pika 3, të rregullores, do t’i kërkohet shoqërisë që këtë dokument ta depozitojë në origjinal ose fotokopje të noterizuar/njësuar me origjinalin. 
Leje nga institucione të tjera. 
Neni 9, pika 4.1.5:
Germa a. Miratimi i pikës së lidhjes me sistemin. Plotësuar pjesërisht.
Shoqëria do të bëjë me dije mbi kapacitetin e instaluar prej 1800 kW, i pasqyruar në këtë miratim për ndryshim pikë lidhjeje, i cili është i ndryshëm nga kontrata me MIE-n.
Po ashtu në zbatim të nenit 8, pika 3, të rregullores, do t’i kërkohet shoqërisë që këtë dokument ta depozitojë në origjinal ose fotokopje të noterizuar/njësuar me origjinalin. 
Germa b. Leja e përdorimit të ujit. Plotësuar pjesërisht. 
Vendimi është depozituar në formatin fotokopje, në zbatim të nenit 8, pika 3, të rregullores, do t’i kërkohet shoqërisë që këtë dokument ta depozitojë në origjinal ose fotokopje të noterizuar/njësuar me origjinalin. 
Po ashtu do t’i kërkohet informacion shoqërisë, në lidhje me disponimin e lejes për shfrytëzimin e burimit ujor, të miratuar me vendim nga Këshilli i basenit ujëmbledhës Seman.
Germa c. Leja Mjedisore. Plotësuar pjesërisht.
Duke qenë se ky dokument është depozituar në formatin fotokopje, në zbatim të nenit 8, pika 3, të rregullores, do t’i kërkohet shoqërisë që ta depozitojë në origjinal ose fotokopje të noterizuar/njësuar me origjinalin. Do t’i kërkohet shoqërisë informacion në lidhje me fillimin e punimeve për ndërtimin e HEC, në mënyrë që të vlerësojmë vlefshmërinë e lejes mjedisore në këtë aplikim.
Për gjithë sa më sipër, do të njoftohet subjekti, që në bazë të nenit 11, pika 1, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, t’i paraqesë ato brenda afateve.

VENDOSI:

1. Të fillojë procedurën për licencimin e shoqërisë “Greentech Energy Systems” sh.p.k. në veprimtarinë e prodhimit të energjisë elektrike nga HEC “Pishat”, me kapacitet të instaluar 1991 kW, për një afat 30-vjeçar.
2. Drejtoria e Licencimit, Autorizimeve dhe Mbikëqyrjes të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

